

**ŠILALĖS RAJONO SAVIVALDYBĖS ADMINISTRACIJOS**

**DIREKTORIUS**

**ĮSAKYMAS**

DĖL LĖŠŲ SKYRIMO IŠ SVEIKATOS APSAUGOS PROGRAMOS PRIEMONĖS ŠILALĖS RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS ĮGYVENDINIMAS

2023 m. balandžio 12 d. Nr. DĮV- 233

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, įgyvendindamas Šilalės rajono savivaldybės visuomenės sveikatos rėmimo specialiąją programą, patvirtintą Šilalės rajono savivaldybės tarybos 2022 m. spalio 27 d. sprendimu Nr. T1-250 „Dėl Šilalės rajono savivaldybės visuomenės sveikatos rėmimo specialiosios programos patvirtinimo“, atsižvelgdamas į Šilalės rajono savivaldybės bendruomenės sveikatos tarybos 2023 m. balandžio 5 d. posėdžio protokolą Nr. 1:

 1. S k i r i u iš Sveikatos apsaugos programos (04) priemonės Šilalės rajono savivaldybės visuomenės sveikatos rėmimo specialiosios programos įgyvendinimas (04.01.01.01) lėšų įstaigoms ir organizacijoms 39 950 eurų:

|  |  |  |  |
| --- | --- | --- | --- |
| Eil. Nr. | Programos vykdytojas | Programos pavadinimas | Suma, eurais |
| 1. | Pajūrio sporto klubas „Jūra“ | „Būk sveikas ir stiprus“ | 400 |
| 2. | Šilalės rajono socialinių paslaugų namai | „Sveikatingumo išvykos – 3“ | 600 |
| 3. | Šilalės krašto neįgaliųjų sąjunga | „Mes sergame todėl, kad nemokame būti sveiki“  | 1000 |
| 4. | Šilalės rajono savivaldybės visuomenės sveikatos biuras | Šilalės rajono gyventojų sveikatos stiprinimas | 15500 |
| 5. | UAB „Andoka“ | Senjorų bei jų artimųjų psichologinio atsparumo didinimas bei adaptyvių streso įveikos būdų mokymas | 2600 |
| 6.  | Asociacija Priklausomų žmonių draugija | Mokytis gyventi blaiviai | 500 |
| 7.  | Šilalės Dariaus ir Girėno progimnazija | „Būkim sveiki ir laisvi“  | 400 |
| 8. | Priešgaisrinės apsaugos ir gelbėjimo departamento prie Vidaus reikalų ministerijos Klaipėdos priešgaisrinės gelbėjimo valdybos Šilalės priešgaisrinė gelbėjimo tarnyba | Vykdyti griuvimų, sužalojimų bei nelaimingų atsitikimų prevenciją | 250 |
| 9. | Šilalės sporto mokykla | Senjorų ir neįgaliųjų fizinio aktyvumo skatinimas | 15000 |
| 10.  | Šilalės r. Pajūrio Stanislovo Biržiškio gimnazija  | „Ar tikrai RENKIESI PATS“ | 500 |
| 11.  | Sporto klubas „Vėža“ | „Judėjimas sveikatai“ | 3000 |
| 12. | Požerės kaimo bendruomenė | „Sustiprink imunitetą“ | 100 |
| 13. | Visdžiaugų kaimo bendruomenė | „Ką sužinosi – ant pečių nenešiosi“ | 100 |
|  |  |  | 39950 |

2. T v i r t i n u Lėšų naudojimo sutarties (toliau – Sutartis) formą (pridedama).

3. N u s t a t a u, kad Programos Vykdytojas:

3.1. per 15 darbo dienų nuo informacijos apie skirtas lėšas gavimo pateikia Šilalės rajono savivaldybės administracijos (toliau – Administracijos) direktoriui tvirtinti Programos sąmatos (**S**utarties 1 priedas) 2 egz. ir parengtą Lėšų naudojimo sutartį (2 egz.);

3.2. sudaro Programos sąmatą (Kitiems einamiesiems tikslams) /2.8.1.1.1.2/, lėšos paskirsto II, III, IV ketvirčiams pagal poreikį, neviršydamas skirtų lėšų;

3.3. skirtas lėšas naudoja tik pagal tikslinę paskirtį, vadovaudamasis Lietuvos Respublikos viešųjų pirkimų įstatymu, kitais teisės aktais bei pasirašytomis sutartimis; už lėšų teisingą panaudojimą programos vykdytojas atsako teisės aktų nustatyta tvarka;

3.4. Programai pasibaigus per 10 darbo dienų, bet ne vėliau kaip iki einamųjų metų gruodžio 20 dienos pateikia Administracijos Centralizuotam buhalterinės apskaitos skyriui Biudžeto sąmatos įvykdymo ataskaitą (Sutarties 2 priedas) ir lėšų panaudojimo pateisinamųjų dokumentų kopijas.

4. P a v e d u paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo numatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Gedeminas Sungaila